《送石宗海佥事提四川学政》
明代·张弼

五色龙章敕一函，远将天语教西南。山川无复登天险，草木都沾化雨覃。

诸葛祠前频荐豆，相如桥下懒停骖。同年此别何时会，且对黄花共醉酣。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。